Syria imeushutumu msafara huo kama kitendo cha uchokozi na imesema kwamba inaelekea katika eneo linalodhibitiwa na waasi la Khan Sheikhoun

Watu wengine 12 walijeruhiwa katika shambulio hilo katika mkoa wa Idlib  siku ya Jumatatu  kulingana na wizara ya ulinzi ya Uturuki. 

Idlib ambayo ni mojawapo ya maeneo machache yasiodhibitiwa na serikali, ilitarajiwa kulindwa na kuwa eneo huru linalotenganisha majeshi pinzani lililoafikiwa na Uturuki inayowaunga mkono waasi mwaka uliopita. 

Lakini mashambulizi ya serikali yamekuwa yakiongezeka tangu mwezi Aprili. 

Mamia ya raia wameuawa kutokana na hilo na kuna hofu kwamba wengi watafariki iwapo hali itaendelea kuwa mbaya. 

''Hii ndio hatari inayotukabili kwa sasa'',  alisema Jan Egeland  kutoka baraza la wakimbizi la Norway akizungumza na BBC. 

Kwa miaka kadhaa sasa tumeonya kuhusu hatari inayoikabilia Idlib , ambapo hakuna mahala pa kutorokea kwa raia milioni 3.  

Kuna wapiganaji wabaya mjini humo. Lakini shambulio la jumla katika eneo hilo  pamoja na lile lililomkabala la kaskazini mwa Hama litamaanisha kwamba watoto milioni moja  wataathiriwa na vita hivyo na hicho ndicho tunakiona kikifanyika 

Kwa nini Uturuki inatuma msafara wa kijeshi nchini Syria?

Uturuki inayounga mkono baadhi ya waasi na sio wote  ina majeshi yake Idlib  kama mojawapo ya makubaliano na Urusi mwaka uliopita.

Kulingana na Naji Mustafa , msemaji wa waasi wa National Liberation Front  msafara huo ulikuwa ukielekea katika mojawapo ya vituo vyake vya uchunguzi na walinzi wakati shambulio hilo lilipotokea, 

Mwandishi wa AFP ambaye aliuona msafara huo anasema ulishirikisha magari 50 ya kijeshi , matano kati yao yakiwa vifaru.

Lakini Syria imesema kuwasili kwa msafara huo katika eneo hilo ni kitendo cha uchokozi . Imesema kuwa silaha hizo hazitasitisha harakati za wanajeshi wa Syria kukabili kile ilichokitaja kuwa magaidi. 

Kulingana na Shirika la haki za kibinadamu la Syrian Observatory for Human Rights (SOHR), lililo na makao yake nchini Uingereza , ndege ya kijeshi ya Urusi ilitekeleza... \n\nNipe kichwa kizuri cha makala hapo juu.
Vita vya wenyewe kwa wenyewe Syria: 'Watu watatu' wauawa katika shambulio la msafara wa magari ya kijeshi ya Uturuki